Zapisnik sastanka Vijeća učenika održanog 1. lipnja 2017. s početkom u 12:30

Na početku sastanka nastavnica M. Klarić predložila je sljedeći

Dnevni red:

1. Rad VU-a u 2016./2017. godini
2. Projekt Migration
3. Različito

koji je prihvaćen jednoglasno.

**Ad.1.**VU se osvrnulo na svoj rad u ovoj školskoj godini. Smatraju da su dobro radili jer je najveći dio programa i ostvaren, a ono što nije – nije ostvareno zbog nedostatka vremena te će se sljedeće godine truditi raditi još bolje.

**Ad.2.**Nastavnica Klarić je učenicima prezentirala fotografije s mobilnosti u Italiji gdje su boravile nastavnica M. Katičić i učenice Mateja Jokić, Iva Grgas i Barbara Jurić koje su se iz Italije vratile pune pozitivnih dojmova.

Učenicima su također pokazane do sada ostvarene aktivnosti zabilježene na blogu projekta.

Pred nama je još jedna godina projekta te je nastavnica Klarić podsjetila učenike na aktivnosti koje će se provoditi sljedeće godine.

**Ad.3.** Predstavnike osmih razreda nastavnica Klarić je zamolila da sa svojim kolegama razgovaraju o primjerenom ponašanju na kraju školske godine. Iako je uzbuđenje zbog završetka osnovne škole razumljivo, treba imati na umu da i zadnji dan škole mogu biti dodijeljene pedagoške mjere ukoliko se učenici budu krajnje neprimjereno ponašali ili činili štetu školskoj imovini.

Članak za Vedre dane o radu VU-a pisat će Ana Jurić uz pomoć nastavnice Klarić.

Nastavnica Klarić je zahvalila ovogodišnjem sastavu VU-a na dobroj suradnji.

Sastanak je završio u 13:15, nazočilo mu je 18 učenika

Voditeljica Vijeća učenika:Mirela Klarić